## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 107. schôdza

 Číslo: CRD-1267/2019

682

**U z n e s e n i e**

**Ústavnoprávneho výboru Národnej rady Slovenskej republiky**

**z 9. septembra 2019**

k vládnemu návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa menia a dopĺňajú niektoré zákony (tlač 1519)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa menia a dopĺňajú niektoré zákony (tlač 1519);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa menia a dopĺňajú niektoré zákony (tlač 1519) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre obranu a bezpečnosť.

 Róbert Madej

 predseda výboru

overovatelia výboru:

Ondrej Dostál

Irén Sárkӧzy

## P r í l o h a

**k uzneseniu Ústavnoprávneho**

**výboru Národnej rady SR č. 682**

**z 9. septembra 2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pozmeňujúce a doplňujúce návrhy**

**k vládnemu návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa menia a dopĺňajú niektoré zákony (tlač 1519)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, 1. bodu (§ 2 ods. 1)**

V čl. I, 1. bode, § 2 ods. 1 sa na konci bodka nahrádza čiarkou a za odkaz 1 sa pripájajú slová „ktorými je Slovenská republika viazaná.“

Legislatívno-technická úprava spočívajúca v spresnení a zjednotení formulácie.

1. **K čl. I, 1. bodu (§ 3 ods. 2)**

V čl. I, § 3 ods. 2, poznámke pod čiarou k odkazu 7b na konci sa slová „v znení neskorších predpisov“ nahrádzajú slovami „v znení zákona č. 173/2015 Z. z.“.

Pozmeňujúci návrh legislatívno-technicky upravuje citáciu v poznámke pod čiarou z dôvodu, že predmetné ustanovenie zákona č. 179/2011 Z. z. bolo novelizované iba zákonom č. 173/2015 Z. z..

1. **K čl. I, 14. bodu**

V čl. I, 14. bode sa vypúšťajú slová „a v § 16a ods. 3 sa slová „podľa § 10 ods. 4 písm. h) a j)“ nahrádzajú slovami „podľa § 10 ods. 5 písm. h) a j)“.

V nadväznosti na uvedenú úpravu sa za bod 14 vkladá nový bod 15, ktorý znie:

„15. V § 16a ods. 3 sa slová „podľa § 10 ods. 4 písm. h) a j)“ nahrádzajú slovami „podľa § 10 ods. 5 písm. h) a j)“.“.

Nasledujúce body sa primerane prečíslujú.

Pozmeňujúci návrh legislatívno-technickej povahy - nahradenie slov v § 16a ods. 3 je potrebné upraviť v samostatnom novelizačnom bode.

1. **K čl. I, 17. bodu**

V čl. I, 17. bode sa vypúšťajú tieto slová:

„Poznámka pod čiarou k odkazu 15c znie:

„15c)§ 13 ods. 1 písm. c) a písm. e) zákona č. 18/2018 Z. z. o ochrane osobných údajov a o zmene a doplnení niektorých zákonov.“.“.

V nadväznosti na uvedenú úpravu sa za bod 17 vkladá nový bod 18, ktorý znie:

„18. Poznámka pod čiarou k odkazu 15c znie:

„15c)§ 13 ods. 1 písm. c) a písm. e) zákona č. 18/2018 Z. z. o ochrane osobných údajov a o zmene a doplnení niektorých zákonov.“.“.

Nasledujúce body sa primerane prečíslujú.

Pozmeňujúci návrh legislatívno-technickej povahy - nové znenie poznámky pod čiarou k odkazu 15c je potrebné upraviť v samostatnom novelizačnom bode.

1. **K čl. I, 20. bodu (§ 19 ods. 8)**

V čl. I, 20. bode, § 19 ods. 8 úvodnej vete sa vypúšťa slovo „menný“ a v písmene c) sa slovo „adresa“ nahrádza slovom „adresu“.

Pozmeňujúci návrh vypúšťa nadbytočný text a obsahuje jazykovú opravu.

1. **K čl. I., 23. bodu (§ 25 ods. 13)**

V čl. I, 23. bode, § 25 ods. 13 sa slovo „súvisiacim“ nahrádza slovom „súvisiacom“ a slovo „vyplývajúcim“ sa nahrádza slovom „vyplývajúcom“.

Pozmeňujúci návrh jazykovej povahy.

1. **K čl. I., 23. bodu (§ 25 ods. 13)**

V čl. I, 23. bode, § 25 ods. 13 sa za slovo „zmluvy,“ vkladajú slová „ktorou je Slovenská republika viazaná,“.

Legislatívno-technická úprava spočívajúca v spresnení a zjednotení formulácie.

1. **K čl. I., 23. bodu (§ 26 ods. 8)**

V čl. I, 23. bode, § 26 ods. 8 sa za slovo „zmluvy“ vkladá čiarka a slová „ktorou je Slovenská republika viazaná“.

Legislatívno-technická úprava spočívajúca v spresnení a zjednotení formulácie.

1. **K čl. I., 23. bodu (§ 26 ods. 8)**

V čl. I, 23. bode, § 26 ods. 8, poznámke pod čiarou k odkazu 20aj sa na začiatku vkladá slovo „Napríklad“ a za slová „v znení“ vkladajú slová „dodatkového protokolu (oznámenie Ministerstva zahraničných vecí Slovenskej republiky č. 325/1997 Z. z.) a“.

Legislatívno-technická úprava z dôvodu demonštratívneho výpočtu medzinárodných zmlúv a precizujúca citáciu platného znenia medzinárodnej  zmluvy spolu s uvedením jej publikácie, vrátane jej dodatkov.

1. **K čl. I, 26. bodu (§ 27 ods. 6)**

V čl. I, 26. bode, § 27 ods. 6 sa slová „atómového zákona.“ nahrádzajú slovami „osobitného predpisu.21a)“.

Poznámka pod čiarou k odkazu 21a znie:

„21a) Zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov.“.

Legislatívno-technická úprava.

1. **K čl. I, 29. bodu**

V čl. I 29. bod znie: „29. Slovo „ministerstvo“ vo všetkých tvaroch sa v § 10 ods. 5 písm. p), § 23 ods. 3 až 5, ods. 7 písm. b), ods. 9, ods. 11 písm. b) a ods. 11 písm. e), § 24, § 24b ods. 4 a § 27 ods. 3, 5 a 7 nahrádza slovami „ministerstvo obrany“ v príslušnom tvare.“.

Pozmeňujúci návrh upravuje znenie novelizačného bodu tak, aby bolo jednoznačné, na ktoré ustanovenia zákona sa vzťahuje.